
ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.), με βάση τις διατάξεις του Εμπορικού Νόμου, του Ν. 3419/2005 και του Ν.3583/2010, τροποποίηση της Ομόρρυθμης  Εταιρείας, με την επωνυμία «ΠΑΥΛΟΣ ΠΡΟΒΗΣ ΚΑΙ ΣΙΑ ΟΕ»  και τον αριθμό ΓΕΜΗ 13414317000


Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ

Την 21-01-2013 καταχωρήθηκε με Κωδικό Αριθμό Καταχώρησης 29481 στο Γενικό Εμπορικό Μητρώο (Γ.Ε.ΜΗ.) δια της υπηρεσίας ΓΕΜΗ του Επιμελητηρίου Βοιωτίας, το από 16-01-2013 ιδιωτικό συμφωνητικό τροποποίησης   της Ομόρρυθμης  Εταιρείας με την επωνυμία «ΠΑΥΛΟΣ ΠΡΟΒΗΣ ΚΑΙ ΣΙΑ ΟΕ» και τον αριθμό ΓΕΜΗ 13414317000 από την οποία προκύπτουν τα παρακάτω:

Η τροποποίηση του καταστατικού της Ομόρρυθμης Εταιρείας αφορά τη μεταβίβαση εταιρικού μεριδίου από την ομόρρυθμο Ευθαλία Προβή ποσοστού 50% ποσού 141000 λόγω συνταξιοδότησης προς τον υιό της Παύλο Προβή & υποβλήθηκε δήλωση υπεραξίας Νο 6/13. Μετά την αποχώρηση του τρίτου εταίρου οι εκκαθαριστές ορίζονται σε 2 σε περίπτωση λύσης της εταιρείας όταν ακολουθεί το στάδιο της εκκαθάρισης .
Μετά τις ανωτέρω τροποποιήσεις, το καταστατικό κωδικοποιείται ως κάτωθι:
Άρθρον 1. Την 27/12/1999 είχε συσταθεί Ομόρρυθμος εμπορική εταιρεία με
την επωνυμία «ΕΥΑΓΓΕΛΟΣ ΠΡΟΒΗΣ ΚΑΙ ΣΙΑ ΟΕ». Με την από 9/9/2007
τροποποίηση του καταστατικού η επωνυμία της εταιρείας μετατρέπεται σε
«ΠΑΥΛΟΣ ΠΡΟΒΗΣ ΚΑΙ ΣΙΑ Ο.Ε.» 
Άρθρο 2. Σκοπός της εταιρείας είναι η εμπορία και κατασκευή προϊόντων εξελάσεως σιδήρους σε λάμες, ράβδους καλιμπρέ, εμπορία μηχανών (μεταχειρισμένων) συρματουργίας και μηχανουργικών μηχανών εν γένει, η εισαγωγή εκ του εξωτερικού παντός σχετικού είδους, καθώς και η επισκευή εν γένει μηχανών και η ανάληψη μηχανολογικών εργασιών.
Άρθρο 3 Η επωνυμία της εταιρείας είναι «ΠΑΥΛΟΣ ΠΡΟΒΗΣ ΚΑΙ ΣΙΑ Ο.Ε.» και διακριτικός τίτλος «ΠΡΟΒΗΣ».
Άρθρο 4. Έδρα της εταιρείας ορίζονται τα Οινόφυτα Βοιωτίας και ειδικά η Β.Ι.Π.Ε. Οινοφύτων. Η εταιρεία όμως μπορεί να ιδρύει υποκαταστήματα, εγκαταστάσεις και γραφεία στην ίδια ή σε άλλες πόλεις.
Άρθρο 5. Η διάρκεια της εταιρείας ορίζεται αόριστος.
Άρθρο 6. Το αρχικό  κεφάλαιο της εταιρείας οριζόταν στο ποσό των εκατόν σαράντα έξη χιλ εφτακόσια τριάντα πέντε & δέκα τέσσερα (146735,14 €) εισφερθέν με την μεταβίβαση των περιουσιακών στοιχείων των ατομικών επιχειρήσεων των  εταίρων με ποσοστό 60% για τον Ευάγγελο Προβή και 40% για την Ευθαλία Προβή όπως αυτό φαίνεται από τους συνημμένους ισολογισμούς των ατομικών επιχειρήσεων  Την 9/10/2007 αποχωρεί Ο Ευάγγελος Προβης λόγο συνταξιοδότησης μεταβιβάζοντας 50% της εταιρικής του μερίδας στον υιό του Παύλο Προβη & 10% στην σύζυγο του Ευθαλία Προβη & με την κεφαλαιοποίηση αφορολογήτου αποθεματικού Ν.3220/04 ύψους 34000,00 το κεφάλαιο ανέρχεται στο ποσόν των 180735,14.  Για τον  σχηματισμό του εταιρικού κεφαλαίου ο εταίρος ΠΑΥΛΟΣ ΠΡΟΒΗΣ μετέχει με ενενήντα χιλ. τριακόσια εξήντα επτά & πενήντα επτά (90367,57 €) επί του κεφαλαίου με ποσοστό 50% και η εταίρος ΕΥΘΑΛΙΑ ΠΡΟΒΗ μετέχει με το ποσό των ενενήντα χιλ. τριακόσια εξήντα επτά & πενήντα επτά (90367,57 €) επί του κεφαλαίου με ποσοστό 50%. 
Με την από 20/06/2008 απόφαση  αυξάνεται το εταιρικό κεφάλαιο από 180735,14 κατά 101264,86 οπότε το νέο κεφάλαιο ανέρχεται σε 282000,00 Η αύξηση του εταιρικού κεφαλαίου έγινε ειδικά για τους σκοπούς της επένδυσης που αφορά το Επιχειρησιακό πρόγραμμα ενίσχυσης ΜΜΕ στα πλαίσια ΠΕΠ Στερεάς Ελλάδας.
Με την από 17/11/2010 απόφαση μεταβιβάζεται ποσοστό 10% αξίας 28200,00 από τον Παύλο Προβή στον Ευάγγελο Γκολέ. 
Το εταιρικό κεφάλαιο της εταιρείας ανέρχεται σε 282000,00 εισφερθέν κατά 112800,00 από τον Παύλο Προβή ποσοστό 40%  κατά 141000,00 από την Ευθαλία Προβή ποσοστό 50% & κατά 10% από τον Ευάγγελο Γκολέ ποσού 28200,00.
Με την από 15/1/2013 απόφαση μεταβιβάζεται ποσοστό 50% αξίας 141000 προς τον Παύλο Προβή από την Ευθαλία Προβή 
Το εταιρικό κεφάλαιο της εταιρείας ανέρχεται σε 282000,00 εισφερθέν κατά 253800,00 από τον Παύλο Προβή ποσοστό 90% & κατά 10% από τον Ευάγγελο Γκολέ ποσού 28200,00
Άρθρο 7. Κανένας από τους εταίρους δεν υποχρεούται να εισφέρει στην εταιρεία πέρα από τα κεφάλαιά του. Εάν όμως οποιοσδήποτε εταίρος ήθελε να εισφέρει στην εταιρεία μετρητά ή εμπορεύματα πέρα από τα κεφάλαιά του, τότε θα πιστώνεται στα βιβλία της εταιρείας με τα αντίστοιχα ποσά εισφερθέντων μετρητών ή με την αξία των εισφερθέντων εμπορευμάτων, καθιστάμενος δανειστής της εταιρείας για την αξία των εισφερθέντων. Στην περίπτωση αυτή, εκτός ρητής αντιθέτου συμφωνίας, αποδεικνυόμενης εγγράφως, το τοιούτο δάνειο είναι άνευ προθεσμίας αποδόσεως, ο δε δανειστής εταίρος δικαιούται να ζητήσει την απόδοση του δανεισθέντος  μετά παρέλευση μήνα από της καταγγελίας.
Άρθρο 8. Κανένας εταίρος δεν δικαιούται, κατά τη διάρκεια της εταιρείας να μεταβιβάσει την εταιρική του μερίδα ή άλλο δικαίωμά του που προκύπτει από την εταιρική σχέση σε οποιοδήποτε τρίτο φυσικό ή νομικό πρόσωπο και κατά οποιοδήποτε τρόπο ή τύπο ούτε οι απαιτήσεις των εταίρων μεταξύ τους από την εταιρική σχέση μεταβιβάζονται.
Κάθε εταίρος υποχρεούται έναντι των λοιπών εταίρων, όπως σε όλη τη διάρκεια της εταιρείας και μέχρι πέρατος της εκκαθαρίσεως μη διαθέσει το επί κοινών πραγμάτων μερίδιό του και μη ζητήσει τη διανομή  τέτοιων πραγμάτων πριν από το τέλος της εκκαθαρίσεως. Επιτρέπεται όμως, η τοιαύτη μεταβίβαση, οποτεδήποτε, σε άλλο εταίρο, μέλος της εταιρείας αυτής. 
Άρθρο 9. Τα καθαρά κέρδη της εταιρείας, που προκύπτουν μετά την αφαίρεση από τα ακαθάριστα κέρδη των γενόμενων δαπανών της διαχειριστικής χρήσεως, θα διανέμονται από του έτους 2000 στους εταίρους κατά την αναλογία συμμετοχής τους στο κεφάλαιο. Κατά την ίδια αναλογία θα βαρύνονται και με τις προκύπτουσες ζημιές. 
Άρθρο 10. Η διαχειριστική χρήση θα κλείεται την 31 Δεκεμβρίου κάθε έτους, τότε θα συντάσσεται ο ισολογισμός, δηλαδή, θα περιλαμβάνει δωδεκάμηνο χρονικό διάστημα. Η πρώτη, όμως, από της παρούσης τροποποιήσεως, διαχειριστική χρήσης, και ως και η τελευταία  χρήση  μπορούν να περιλαμβάνουν χρονικό διάστημα μεγαλύτερο ή μικρότερο, όπως ορίζει ο νόμος (άρθρο 33 Ν.Δ. 3323/55).
Άρθρο 11. Διαχειριστής της εταιρείας ορίζεται ο εκ των εταίρων ΠΡΟΒΗΣ ΠΑΥΛΟΣ ο οποίος θα εκπροσωπεί την εταιρεία σε κάθε σχέση της με τους τρίτους και ενώπιον Δημόσιων, Δικαστικών ή άλλων αρχών, θα δίδει τους επιβαλλόμενους ή επαγόμενους όρκους στην εταιρεία και θα αντεπάγει αυτούς, θα συμμετέχει και θα ψηφίζει ελεύθερα στις συνελεύσεις πιστωτών σε περιπτώσεις πτωχεύσεων, θα διορίζει πληρεξούσιους δικηγόρους ή άλλα πρόσωπα για λογαριασμό της εταιρείας με ορισμένες εξουσίες, εντός του κύκλου των αρμοδιοτήτων της, θα αποδέχεται ή θα απορρίπτει προτεινόμενους συμβιβασμούς, θα υπογράψει την αλληλογραφία και όλα τα σχετικά έγγραφα της εταιρείας, θα προσλαμβάνει και θα απολύει το αναγκαίο στην εταιρεία προσωπικό, θα συνάπτει κάθε σύμβαση που αφορά την εταιρεία, θα ενεργεί κάθε είσπραξη και πληρωμή και γενικά θα εκτελεί κάθε πράξη διοικήσεως και διαχειρίσεως αναγκαία για την λειτουργία της εταιρείας  και για την εκπλήρωση των σκοπών της. Οι παραπάνω αρμοδιότητες απαριθμούνται ενδεικτικά και όχι περιοριστικά.
«Ειδικά για την είσπραξη της επιχορήγησης ορίζεται ο εκπρόσωπος της εταιρείας Παύλος Προβής»
Άρθρο 12. Κάθε εταίρος δικαιούται να προβεί σε απολήψεις κατά μήνα, έναντι των κερδών που του αναλογούν και κατά την αναλογία συμμετοχής τους στα κέρδη της εταιρείας μέχρι του μισού ποσού των πιθανών κερδών σε κάθε χρήση.
Άρθρο 13. Επιφυλασσόμενων των διατάξεων του άρθρου 5, οι οποίες δεν θίγονται από το παρόν άρθρο, η καταγγελία, η αποχώρηση, η πτώχευση ή ο θάνατος ενός εταίρου δεν φέρει την λύση της εταιρείας, η οποία θα συνεχίζεται με τους υπόλοιπους εταίρους. Ειδικότερα σε περίπτωση θανάτου
ενός των εταίρων η εταιρεία θα συνεχίζεται μεταξύ των επιζώντων εταίρων και των κληρονόμων του θανόντος.
Άρθρο 14. Κατά την λήξη του χρόνου διάρκειας της εταιρείας, σύμφωνα με άρθρο 5 του παρόντος ή την λύση της εταιρείας, κατόπιν καταγγελίας ή οπωσδήποτε αλλιώς, θα επακολουθήσει εκκαθάριση αυτής. Εκκαθαριστές της εταιρείας διορίζονται από κοινής αποδοχής και οι δύο  εταίροι, Στους εκκαθαριστές παρέχεται και η εξουσία της διανομής της εταιρικής περιουσίας, κατά το καταστατικό. Κατά το στάδιο της εκκαθαρίσεως θα εξοφληθούν τα χρέη της εταιρείας προς τρίτους και προς τυχόν δανειστές εταίρους, θα αποδοθούν τα κεφάλαια στους εταίρους που τα εισέφεραν και η υπόλοιπη περιουσία θα διανεμηθεί μεταξύ των εταίρων κατά την αναλογία που προβλέπει το άρθρο 9 του παρόντος. 
Άρθρο 15. Κάθε διαφορά ανάμεσα στους εταίρους σχετικά με την ερμηνεία και την εφαρμογή του παρόντος καταστατικού, καθώς και κάθε απαίτηση αυτών μεταξύ τους, που να προέρχεται από την παρούσα σύμβαση, θα λύεται διαιτητικά σε όλη τη διάρκεια της εταιρείας και κατά το στάδιο εκκαθαρίσεως αυτής. Διαδικασία ορίζεται η των άρθρων 867-901 του Κ. Πολ. Δικ.
Άρθρο 16. Όλοι οι συμβαλλόμενοι εδώ εταίροι υποχρεούνται να προσφέρουν και την προσωπική τους εργασία για την ευόδωση των σκοπών της εταιρείας. 
Άρθρο 17. Απαγορεύεται στους εταίρους να μετέχουν σε άλλη εταιρεία με αυτό το αντικείμενο, να ενεργούν εμπορικές πράξεις για το ίδιο λογαριασμό και να αντιπροσωπεύουν οποιουσδήποτε οίκους για ίδιο λογαριασμό. Όλες οι πράξεις των εταίρων που ενεργούνται κατά παράβαση του παρόντος όρου και οι εντεύθεν ωφέλειες ανήκουν στην εταιρεία. 

